Poppie-saak: Stiefpa en ma vandag glo saam in hof ná beweerde selfdoodpoging
JY LEES NOU Poppie-saak: Stiefpa en ma vandag glo saam in hof ná beweerde selfdoodpoging
Al het Kobus Koekemoer, die vermeende moordenaar en stiefpa van die pragkleuter, Poppie van der Merwe, in die selle in Brits sy polse glo probeer afsny, sal hy na verwagting saam met sy vrou en Poppie se ma, Louisa, Woensdag in die plaaslike landdroshof verskyn.
Al het Kobus Koekemoer, die vermeende moordenaar en stiefpa van die pragkleuter Poppie van der Merwe, in die selle in Brits sy polse glo probeer afsny, sal hy na verwagting Woensdag saam met sy vrou en Poppie se ma, Louisa, in die plaaslike landdroshof verskyn.
’n Betroubare bron na aan die ondersoek het aan Huisgenoot vertel Kobus het die laaste week in die hospitaal deurgebring.
[caption id="attachment_146245" align="alignnone" width="600"] Poppie se vermeende moordenaar, Kobus Koekemoer, by 'n vorige hofverskyning.[/caption]
Dít kom nadat Huisgenoot in die jongste uitgawe briewe tussen die egpaar in die tronk onthul het waarin Kobus (45) vir Louisa (43) geskryf het: “Ek was elke keer die een wat jou moes keer om jou lewe te neem en jou kalmeer het.” (Briewe van liefde en verlange, Huisgenoot, 26 Januarie 2017).
[caption id="attachment_151363" align="alignnone" width="600"] 'n Vrolike klein dogtertjie. 'n Tragiese einde.[/caption]
Die egpaar word saam aangekla van die moord op Poppie (3) op 25 Oktober 2016 op ’n gehawende hoewe buite die dorp.
Sy is na bewering doodgeskop, maar die lykskouing het getoon daar was ook talle ou beserings aan haar lyf.
Sy is met haar aankoms by die hospitaal dood verklaar. Louisa is later op 15 Desember ook in hegtenis geneem.
Daar sal na verwagting ’n groot opkoms van aktiviste in pienk buite die hof wees.